open-index/open-wikipedia-markdown huggingface dataset:
บ็อบ มาร์เลย์

**รอเบิร์ต เนสตา มาร์เลย์** () (6 กุมภาพันธ์ 1945 - 11 พฤษภาคม 1981) เป็นนักร้อง นักแต่งเพลง และนักดนตรีชาวจาเมกา  ถือเป็นหนึ่งในผู้บุกเบิก *[[เร็กเก]]* อาชีพนักดนตรีของเขามีความโดดเด่นด้วยการผสมผสานองค์ประกอบของเร็กเก สกา และร็อกสเตดดีเข้าด้วยกัน รวมถึงรูปแบบการร้องและการแต่งเพลงที่แตกต่างจากคนอื่น
การมีส่วนร่วมในดนตรีของมาร์เลย์ช่วยทำให้ดนตรีจาเมกาและตัวเขาเป็นที่รู้จักในวัฒนธรรมประชานิยมในระดับสากลมานานกว่าทศวรรษ ตลอดอาชีพการงานของเขา มาร์เลย์กลายเป็นที่รู้จักในฐานะสัญลักษณ์ของขบวนการราสตาฟารี และเขาได้ผสมผสานดนตรีของเขาเข้ากับจิตวิญญาณของลัทธิ นอกจากนี้เขายังถือเป็นสัญลักษณ์ระดับโลกของวงการดนตรีและวัฒนธรรมจาเมกา รวมถึงอัตลักษณ์ในการสนับสนุนการใช้กัญชาอย่างถูกต้องตามกฎหมาย และการสนับสนุนขบวนเคลื่อนไหวที่มีจุดมุ่งหมายเพื่อส่งเสริมและเสริมสร้างความสัมพันธ์และความเป็นน้ำหนึ่งใจเดียวกันระหว่างกลุ่มชาติพันธุ์พื้นเมืองและผู้พลัดถิ่นที่มีเชื้อสายแอฟริกา

## ชีวิตและอาชีพ

รอเบิร์ต บ็อบ เนสตา มาร์เลย์เกิดในฟาร์มของปู่ของเขาในหมู่บ้านเล็ก Nine Mile , Saint Ann Parish, ประเทศจาเมกา  โดยมี Norval Sinclair Marley (พ่อ) และ Cedella Booker (แม่). Norval Marley เป็นชาวยุโรปกึ่งจาเมกาและมีมรดกจากอังกฤษNorval อ้างว่าตนเป็นกัปตันอยู่ในกองนาวิกโยธิน , ในเวลาเดียวกันเขาก็ได้แต่งงานกับ Cedella Booker ชาวแอฟริกากึ่งจาเมกา หลังจากนั้นเมื่อเขาอายุได้ 18 ปี , เขาถูกว่าจ้างให้เป็นผู้ดูแลสวน บ็อบ มาร์เลย์ถูกตั้งชื่อว่า Nesta Robert Marley พาสปอร์ตอย่างเป็นทางการของชาวจาเมกามักจะดูชื่อแรกเกิดและชื่อกลาง Norval ให้การสนับสนุนทางการเงินแก่ภรรยาและลูกๆของเขา แต่ไม่ค่อยเห็นพวกเขาในขณะที่เขาก็มักจะออกไป   บ็อบ มาร์เลย์ ศึกษาที่ โรงเรียนประถมศึกษา (Stepney Primary)  
และโรงเรียนมัธยมศึกษา (Junior High School) ซึ่งอยู่ใกล้ที่กักเก็บน้ำบริเวณเซนต์ แอน 
ในปีค.ศ. 1955 ขณะที่บ็อบ มาร์เลย์มีอายุได้ 10 ขวบ , พ่อของเขาเสียชีวิตด้วยโรคหัวใจขณะอายุ 70 ปี

บ็อบ มาร์เลย์กับ เนวิลลิ ลิววิลสตอง  (Neville Livingston)   (ภายหลังคือบันนี่ วอลเตอร์ (Bunny Wailer) สมาชิกจากวงวอลเตอร์)   เป็นเพื่อนกันในละแวกไนท์ ไมล์  พวกเขาเล่นดนตรีกันตั้งแต่ในโรงเรียนประถมศึกษาจนถึงโรงเรียนมัธยมศึกษา
บ็อบ มาร์เลย์ ได้ย้ายที่อยู่กับแม่ของเขาตอนเขาอายุ 12 ขวบไปยังย่าน Trechtown , เมืองคิงส์ตัน (ประเทศจาเมกา)

## อ้างอิง

## แหล่งข้อมูลอื่น
* bobmarley.com

หมวดหมู่:นักร้องจาเมกา
หมวดหมู่:เสียชีวิตจากมะเร็งผิวหนัง
หมวดหมู่:ผู้รอดชีวิตจากการลอบสังหาร
หมวดหมู่:ผู้ที่ได้รับรางวัลแกรมมี สาขาศิลปินผู้ประสบความสำเร็จตลอดช่วงชีวิต
หมวดหมู่:บุคคลจากคิงส์ตัน
เก็ทแอมป์

**เก็ทแอมป์ เอ็กซ์** () เป็นเกมออนไลน์ต่อสู้ 3 มิติ สร้างโดยบริษัท ไซเบอร์สเต็ป(Cyberstep) จากโตเกียว ประเทศญี่ปุ่น เป็นเกม Action ออนไลน์เต็มรูปแบบ 
บริษัทที่ถือลิขสิทธิ์ GetAmpedในไทย คือ Digicrafts ผู้ให้บริการเดียวกับ Arcana Advance เกมแนว Card Battle ฝีมือคนไทย ระบบการเล่น ใช้ได้ทั้งคีย์บอร์ดและคอนโทรลเลอร์ในการควบคุม 

ให้บริการแบบเล่นฟรีไม่มีค่าแอร์ไทม์ ไอเทมส่วนใหญ่ขายเป็นเงินจริง เป็นการซื้อขาด ไม่ใช่การเช่าไอเทม ซื้อแล้วสามารถใช้ได้ตลอดไปหรือจนกว่าจะถูกขาย

ปัจจุบัน Patch ของ Getamped ประเทศไทยไล่ตามของเกาหลีอยู่ไม่ห่างมาก และมีอาชีพในเกมให้เลือกใช้กว่า 30 ประเภท และมีแนวโน้มว่าจะเพิ่มขึ้นเรื่อยๆ เป็นเกมนึงที่อยู่มานานกว่า 8 ปี แต่กลับมีคนที่ไม่รู้จักอยู่อีกมาก เนื่องจากผู้ให้บริการเป็นบริษัทขนาดเล็ก และค่อนข้างขาดการโปรโมทจากสื่อต่างๆ 

## อาชีพภายในเกม
# Fighter
# Military 
# Spy
# Superman
# Armor
# Esper
# Space Police
# Sumo Wrestler
# Android
# Ninja
# Colobockle
# Beast
# Monk
# Judgement
# Swordsman
# Half Brute
# Mercenary
# Phalanx
# Berserk
# Spriggan
# Borg
# Scout
# Doll Master
# Gemini
# Corrupt
# Veteran
# Secret Guard
# Demon
# Fortress
# Sorceress
# Bounty Hunter
# Wrestler
# Dark Matter 
# Golem

## ระบบการเติมเงิน
เกม getamped มีช่องทางการเติมเงินหลากหลายช่องทาง แต่ส่วนมากจะอยู่ที่ 3 ช่องทางนี้
# ระบบบัตร True Money
# ระบบบัตร @Cash
# บัตรเติมเงินโดยตรงจากบริษัท Digicash

## แหล่งข้อมูลอื่น
* เว็บไซต์ GetAmped
* เก็ทแอมป์(ประเทศไทย)

หมวดหมู่:เกมออนไลน์
หมวดหมู่:วิดีโอเกมที่พัฒนาขึ้นในประเทศญี่ปุ่น
หน่วยจินตภาพ

ในทางคณิตศาสตร์ **หน่วยจินตภาพ** คือหน่วยที่ใช้ขยายระบบจำนวนจริงออกไปเป็นระบบจำนวนเชิงซ้อน เขียนแทนด้วย *i* หรือบางครั้งใช้ *j* หรืออักษรกรีก ไอโอตา (ι) นิยามของหน่วยจินตภาพขึ้นอยู่กับวิธีการขยายผลลัพธ์จากจำนวนจริง โดยทั่วไปแล้วอาจกำหนดหน่วยจินตภาพให้มีค่าเท่ากับ *รากที่สองของลบหนึ่ง*

## นิยาม
เหตุผลหลักในการสร้างหน่วยจินตภาพขึ้นมา สืบเนื่องมาจากข้อเท็จจริงที่ว่า สมการพหุนามที่มีสัมประสิทธิ์เป็นจำนวนจริง *f* (*x*) = 0 ไม่ได้มีคำตอบเป็นจำนวนจริงในทุกๆ สมการ เช่นสมการ *x*2 + 1 = 0 เป็นต้น ดังนั้นเราสามารถให้จำนวนเชิงซ้อนเป็นคำตอบของสมการ ซึ่งจะทำให้สมการพหุนามทุกสมการมีคำตอบ

จากการหาคำตอบของสมการกำลังสองนี้ *x*2 + 1 = 0 หรือเทียบเท่ากับ *x*2 = −1 ซึ่งไม่มีจำนวนจริงใดๆ ที่ยกกำลังสองแล้วได้จำนวนลบ เราจึงถือเอาสัญลักษณ์ *i* ให้เป็นคำตอบของสมการดังกล่าว การกระทำทางคณิตศาสตร์บนจำนวนจริง สามารถขยายไปบนจำนวนจินตภาพและจำนวนเชิงซ้อนได้ โดยใช้ *i* เป็นตัวแทนของปริมาณที่ไม่ทราบค่าในนิพจน์ต่างๆ ดังนั้นเราจึงสามารถกำหนดความสัมพันธ์ให้ *i*2 = −1

## ข้อควรระวัง
ในบางครั้งหน่วยจินตภาพสามารถเขียนแทนได้ด้วย \sqrt{-1} แต่ก็ควรระมัดระวังในการคำนวณเป็นอย่างมาก เนื่องจากฟังก์ชันรากที่สองสงวนไว้ให้เฉพาะจำนวนจริงที่ไม่น้อยกว่าศูนย์ การพยายามคำนวณโดยนอกเหนือจากเงื่อนไขอาจทำให้ผลลัพธ์ผิดพลาดได้ ดังตัวอย่างต่อไปนี้
::-1 = i \cdot i = \sqrt{-1} \cdot \sqrt{-1} = \sqrt {-1}^2 = \sqrt{(-1) \cdot (-1)} = \sqrt{1} = 1
ซึ่งกฎของการคำนวณ
::\sqrt{a} \cdot \sqrt{b} = \sqrt{a \cdot b} = \sqrt{ab}
จะเป็นจริงเสมอถ้า ค่า *a* และ *b* เป็นจำนวนจริงที่ไม่เป็นลบ แต่อาจจะไม่เป็นจริงในกรณีที่ *a* \sqrt{-7} ควรเขียนเป็น i\sqrt{7} แทน ซึ่งเป็นจุดประสงค์ของการใช้หน่วยจินตภาพตั้งแต่แรก

หมวดหมู่:ค่าคงตัวทางคณิตศาสตร์
หมวดหมู่:จำนวนเชิงซ้อน
ผาบุคา

thumb|ผาบุคา

**ผาบุคา** ตั้งอยู่บริเวณหมู่บ้านบุคาในเขตตำบลดอนเมือง อำเภอสีคิ้ว จังหวัดนครราชสีมา ตำบลนี้มีความเป็นมาสืบเนื่องจากสมัยสงครามโลกครั้งที่ 2 ขบวนการเสรีไทยได้ใช้พื้นที่ตำบลดอนเมืองในการติดต่อสื่อสารกันเป็นแหล่งสะสมและขนถ่ายอาวุธยุทธภัณฑ์และเสบียง เพื่อใช้ในการต่อสู้กับกองทัพญี่ปุ่น เนื่องจากมีสภาพพื้นที่ทางภูมิศาสตร์เอื้ออำนวยเป็นแนวหน้าผาทอดยาวมาจากเทือกเขาเพชรบูรณ์จนถึงเขาใหญ่เช่นเดียวกับถ้ำเสรีไทยที่อุทยานแห่งชาติภูพาน จังหวัดสกลนคร จึงให้รหัสพื้นที่ตรงนี้ว่าดอนเมือง เพื่อหลบเลี่ยงกองทัพญี่ปุ่นให้เข้าใจคิดว่าคือบริเวณเขตสนามบินดอนเมืองปัจจุบัน ที่บริเวณนี้จึงเป็นเหมือนค่ายกำบังทหาร ต่อมาในปี พ.ศ. 2548 ได้มีกลุ่มนิสิตนักศึกษาค่ายอาสาพัฒนาชนบท จุฬาลงกรณ์มหาวิทยาลัย เข้ามาค้นพบสถานที่แห่งใหม่นี้ ซึ่งนำโดยแนวคิดเล็กๆ เพื่อการรักษาไว้ซึ่งผืนป่าของลูกหลานหมู่บ้านบุคาที่ได้มีโอกาสมาศึกษาเล่าเรียนในเมืองกรุง กอร์ปกับปัญหาความยากจนและปัญหาขาดแคลนสาธารณูปโภคพื้นฐานในชุมชน จึงเกิดการพัฒนาและบุกเบิกเป็นแหล่งท่องเที่ยวแห่งใหม่นี้ขึ้น ในนามโครงการตลาดประกอบฝัน กลุ่มนวัตกรรมเยาวชนเพื่อสังคม จนถึงปัจจุบัน

## แหล่งข้อมูลอื่น
หมวดหมู่:ภูมิศาสตร์ของจังหวัดนครราชสีมา
บุคา
หมวดหมู่:อำเภอสีคิ้ว
สกายสตาร์แอร์เวย์

**สกายสตาร์แอร์เวย์** () เป็นสายการบินที่มีฐานในกรุงเทพมหานคร เปิดให้บริการเมื่อวันที่ 27 มิถุนายน พ.ศ. 2550 โดยเปิดให้บริการเที่ยวบินเส้นทางระหว่างประเทศ และเที่ยวบินเส้นทางเช่าเหมาลำ

สายการบินนี้มีพนักงานทั้งหมด 250 คน (2552) หลังไม่ให้เงินเดือนแห่พนักงานเป็นเวลา 6 เดือนนับตั้งแต่เดือนกันยายน พ.ศ. 2551 ทำให้สกายสตาร์แอร์เวย์ต้องปิดบริการลงในวันที่ 3 มกราคม พ.ศ. 2552

## จุดหมายปลายทาง
สกายสตาร์แอร์เวย์มีจุดหมายปลายทางดังนี้ (ณ เดือนกรกฎาคม พ.ศ. 2552):

### เอเชีย
***[[ประเทศจีน]]**
**เฉิงตู – ท่าอากาศยานนานาชาติเฉิงตูซวงหลิว [*ประจำฤดู*]
**ฉงชิ่ง – ท่าอากาศยานนานาชาติฉงชิ่งเจียงเป่ย์ [*ประจำฤดู*]
**ฮาร์บิน – ท่าอากาศยานนานาชาติฮาร์บินไท่ผิง [*ประจำฤดู*]
**หนานหนิง – ท่าอากาศยานหนานหนิงอู่ซู [*ประจำฤดู*]
***[[ประเทศเกาหลีใต้]]**
**ปูซาน – ท่าอากาศยานนานาชาติกิมแฮ
**โซล – ท่าอากาศยานนานาชาติอินช็อน
***[[ประเทศไทย]]**
**กรุงเทพมหานคร – ท่าอากาศยานสุวรรณภูมิ **ศูนย์กลาง**
**จังหวัดเชียงใหม่ – ท่าอากาศยานนานาชาติเชียงใหม่ [*ประจำฤดู*]
**จังหวัดภูเก็ต – ท่าอากาศยานนานาชาติภูเก็ต **เมืองจุดหมาย**
**จังหวัดสุราษฎร์ธานี – ท่าอากาศยานนานาชาติสุราษฎร์ธานี [*ประจำฤดู*]

## ฝูงบิน
สกายสตาร์แอร์เวย์มีฝูงบินดังนี้ (ณ วันที่ 8 กรกฎาคม พ.ศ. 2552):





## อ้างอิง

## แหล่งข้อมูลอื่น

* 
*SkyStar Airways aircraft
*SkyStar Airways fleet 

หมวดหมู่:สายการบินสัญชาติไทยที่ปิดกิจการ
หมวดหมู่:บริษัทที่ก่อตั้งในปี พ.ศ. 2550
หมวดหมู่:สายการบินที่ก่อตั้งในปี พ.ศ. 2550
กลองชุด

thumb|250px|กลองชุด ประกอบด้วย (1) Bass drum (2) Floor tom (3) Snare (4) Toms (5) Hi-hat (6) Crash cymbal และ Ride cymbal

**กลองชุด** เป็นเครื่องดนตรีประเภทตีกระทบ ประกอบด้วยตัวกลองและฉาบจำนวนหลายใบ และใช้"ไม้กลอง"เพื่อตีควบคุมจังหวะ กลองชุดเป็นเครื่องดนตรีที่มีเสียงหนักแน่น สามารถเพิ่มพลังให้กับบทเพลงได้หลากหลายแนว เช่น อ๊อดภู, บลูส์ , ป็อป , ฟังก์ , ดิสโก้ และ แจ๊ส เป็นต้น กลองชุดเป็นหนึ่งในเครื่องดนตรีที่ได้รับความนิยมไปทั่วโลก 

ส่วนประกอบ 

เครื่องดนตรีในกลองชุด ประกอบด้วย
* **กลองเล็ก** หรือ **สแนร์ดรัม** (snare drum) ประกอบด้วยแผงลวดขึงรัดผ่านผิวหน้ากลองด้านล่าง เพื่อให้เกิดเสียงกรอบ ๆ ดังแต๊ก ๆ ตัวกลองทำด้วยไม้หรือโลหะ และสามารถรัดให้หนังตึงด้วยขอบไม้ด้านบนและล่าง สามารถปลดสายสะแนร์เพื่อให้เกิดเสียงทุ้มดังตุ้มตุ้มได้ และตีกลองเล็กด้วยไม้ นิยมใช้กลองชนิดนี้ทั้งในวงดุริยางค์และวงดนตรี มักจะถูกตีในจังหวะที่ 2 และจังหวะที่ 4 ของทุก ๆ " 1 ห้อง " ของเพลงนั้น ๆ
* **กลองทอม** (tom-tom drum) หรือ เทเนอร์ดรัม (tenor drum) มีขนาดใหญ่กว่าสะแนร์ดรัม เป็นกลองชนิดที่สร้างขึ้นโดยไม่ใช้สายสะแนร์ โดยทั่วไปบรรเลงในหมวดกลอง ใช้ไม้ชนิดหัวไม้หุ้มสักหลาด มักถูกใช้ในการตีลูกส่ง และช่วยในการโซโล่ ของกลอง
* **กลองใหญ่** หรือ กลองเบส (bass drum) เป็นกลองที่มีขนาดใหญ่ที่สุด ประกอบด้วยตัวกลองที่ทำด้วยไม้และมีหนังกลองทั้งสองด้าน เสียงที่เกิดจากการตีกลองใหญ่จะไม่ตรงกับระดับเสียงที่กำหนดไว้ทางตัวโน้ต ตีด้วยไม้ที่มีสักหลาดหุ้ม ชนิดที่มีหัวที่ปลายทั้งสองข้าง ใช้เพื่อทำเสียงรัว มักจะถูกตีในจังหวะที่ 1 และจังหวะที่ 3 ของทุก ๆ " 1 ห้อง " ของเพลงนั้น ๆ ทั้งนี้ ในการตีกลองใหญ่นั้น จะไม่ได้ใช้มือตีเหมือนกลองใบอื่นๆ แต่จะใช้เท้าตี ผ่านอุปกรณ์ที่เรียกว่า **กระเดื่อง** (pedal) โดยอาจมีหนึ่งหรือสองกระเดื่องก็ได้ ตามแนวดนตรี หรือความสามารถในการใช้
* **กลองทิมปานี** (หรือกลองเคตเทิลดรัม) เป็นกลองที่มีลักษณะเป็นหม้อกระทะ ซื่งมีหน้าหนังกลองหุ้มทับอยู่ด้านบน เป็นกลองชนิดเดียวที่ขึ้นเสียงแล้วได้ระดับเสียงที่แน่นอน เมี่อคลายหรือขันหน้ากลองโดยใม่ว่าจะใช้วิธีขันสกรูหรือเหยียบเพดดัล (ที่เหยียบ) ก็ไดั ไม้ที่ใช้ตีมีการหุ้มนวมตรงหัวไม้ตี ตีได้ทั้งเป็นจังหวะและรัว
* **ฉาบ** (cymbals) เป็นฉาบที่มีขนาดใหญ่เล็กน้อย ใช้ตีเพื่ออัดพลังความหนักแน่นให้กับลูกส่ง และการโซโล่ของกลอง เพื่อเป็นการสร้างสีสันให้กับตัวเพลง โดยส่วนใหญ่แล้ว ในการควบคุมจังหวะให้กับเพลง ไม่ว่าเพลงแนวใดก็ตาม การตีซิมบาลส์นั้น มักจะเป็นการตีลงไปหนึ่งครั้ง ในบาง " 1 ห้อง " และการตีซิมบาลส์นั้น มักจะไม่เป็นการตีอย่างต่อเนื่องไปตลอดและพรํ่าเพรื่อมากนัก 
* **ฉาบไฮแฮต** (hi-hat) เป็นฉาบขนาดกลางสองใบในแนวเดียวกัน สามารถถูกทำให้อ้าออก และ ประกบเข้ากันได้ ด้วยคันเหยียบซึ่งอยู่ทางด้านล่างสุดของตัวเสาแขวนฉาบไฮแฮ็ท โดยทั่วไปแล้ว ไฮแฮ็ทและตัวเสาแขวนจะอยู่ทางด้านซ้ายมือของกลองเล็ก ใช้ตีต่อเนื่องเพื่อบอกและควบคุมจังหวะทั้งหมดภายใน " 1 ห้อง " ของเพลงนั้น ๆ ตลอดจนจบเพลง

หมวดหมู่:กลอง
ยอดนักสืบจิ๋วโคนัน: ปริศนามหาขุมทรัพย์โจรสลัด

**ยอดนักสืบจิ๋วโคนัน: ปริศนามหาขุมทรัพย์โจรสลัด** (; ) เป็นภาพยนตร์ยอดนักสืบจิ๋วโคนันลำดับที่ 11 ซึ่งเป็นเรื่องราวเกี่ยวกับโจรสลัดสาวสองคน คือ แอน โบนี และ แมรี รีด ได้ฝังสมบัติไว้ที่เกาะแห่งหนึ่งในมหาสมุทรแปซิฟิกเมื่อ 300 ปีก่อน โดยภาพยนตร์เรื่องนี้ออกฉายในประเทศญี่ปุ่นเมื่อวันที่ 21 เมษายน พ.ศ. 2550 ทำรายได้ 2.53 พันล้านเยน ส่วนในประเทศไทย ฉายที่โรงภาพยนตร์เซ็นจูรีเมื่อวันที่ 22 ธันวาคม พ.ศ. 2550

## ตัวละคร
### ตัวละครหลัก
* เอโดงาวะ โคนัน
* โมริ โคโกโร่
* โมริ รัน
* ซึซึกิ โซโนโกะ
* ไฮบาระ ไอ
* ดร.อากาสะ ฮิโรชิ
* โยชิดะ อายูมิ
* ซึบุรายะ มิซึฮิโกะ
* โคจิมะ เก็นตะ
* สารวัตรเมงูเระ จูโซ
* สารวัตรชิราโทริ นินซาบุโร่
* หมวดทาคางิ วาตารุ
* หมวดชิบะ คาซึโนบุ
* หมวดซาโต้ มิวาโกะ

### ตัวละครในตอนนี้
* **อิวานากะ โจจิ** หัวหน้าแผนกท่องเที่ยวศูนย์นักท่องเที่ยวเกาะโคอุมิ
* **มิมะ คาสึโอะ** เจ้าของบ้านพักโคอุมิ เคยเป็นนักล่าสมบัติ
* **มาบุจิ จิกะ** โอนเนอร์ร้านดำน้ำ "กล็อตโตะ"
* **ยามางุจิ คิมิโกะ** ผู้แนะนำการดำน้ำ
* **จ่าอุเอะฮิระ** เจ้าหน้าที่ตำรวจประจำเกาะโคอุมิ
* **อิสึยามะ ทาโร่** นักล่าสมบัติ
* **มัตสึโมโตะ มิสึชิ** นักล่าสมบัติ

## เพลงประกอบ
เพลงประกอบประจำภาคนี้คือ "ไลค์เดอะวินด์อะครอสเดอะซี" () ขับร้องโดยรินะ ไออูจิ และยูกะ ซาเองูซะ อินเดซิเบล เผยแพร่เมื่อวันที่ 11 เมษายน พ.ศ. 2550 นับเป็นภาพยนตร์ยอดนักสืบจิ๋วโคนันเรื่องที่สองที่มีเพลงประกอบขับร้องโดยรินะ ไออูจิ ต่อจาก *[[ยอดนักสืบจิ๋วโคนัน: มนตราแห่งรัตติกาลสีเงิน|มนตราแห่งรัตติกาลสีเงิน]]*

สำหรับอัลบั้มซาวด์แทร็กนั้น ได้วางจำหน่ายเมื่อวันที่ 18 เมษายน พ.ศ. 2550

## สื่อ
แผ่นดีวีดีของภาพยนตร์ได้วางจำหน่ายเมื่อวันที่ 23 พฤศจิกายน พ.ศ. 2550 โดยตัวแผ่นแสดงภาพยนตร์แบบจอกว้างในระบบเสียงดอลบีดิจิตัล 5.1 นอกจากนี้ ยังมีแผ่นบลูเรย์ซึ่งวางจำหน่ายเมื่อวันที่ 8 เมษายน พ.ศ. 2554 ภายในตัวแผ่นนอกจากภาพยนตร์แล้ว ยังมีหนังสือแนะนำภาพยนตร์และระบบบีดีไลฟ์

## อ้างอิง

## แหล่งข้อมูลอื่น
* 
* Official TMS website 
* Official TMS website 
* 
* 

หมวดหมู่:ภาพยนตร์ที่ออกฉายในปี พ.ศ. 2550
หมวดหมู่:ภาพยนตร์อนิเมะที่ออกฉายในปี พ.ศ. 2550
หมวดหมู่:ยอดนักสืบจิ๋วโคนันฉบับภาพยนตร์
หมวดหมู่:ภาพยนตร์โจรสลัด
หมวดหมู่:ภาพยนตร์ที่มีฉากบนเรือ
หมวดหมู่:ภาพยนตร์ภาษาญี่ปุ่น
หมวดหมู่:ภาพยนตร์ญี่ปุ่น
หมวดหมู่:ภาพยนตร์ที่มีฉากบนเกาะสมมติ
ปริมณฑล (ภูมิศาสตร์)

thumb|ปริมณฑลรอบเมืองโคโลราโดสปริง เป็นบ้านที่อยู่อาศัยส่วนใหญ่

**ปริมณฑล** คือเมืองที่อยู่ล้อมรอบเขตเมืองที่พิจารณา หรือเมืองขนาดใหญ่ มักจะเป็นที่อยู่อาศัย หรือชุมชนเมืองที่มีความเชื่อมโยงอยู่กับนครหลวง

## ดูเพิ่ม
* เขตมหานคร (metropolitan area)
* กรุงเทพมหานครและปริมณฑล
* เขตมหานครปารีส (*Aire urbaine*)
* ปริมณฑลปารีส (*Agglomération parisienne*)
* เกรเทอร์ลอนดอน (*Greater London*)

## อ้างอิง

หมวดหมู่:ประชากรศาสตร์
ปริพาชก

**ปริพาชก** แปลว่า *ผู้ท่องเที่ยวไป, ผู้จาริกไป* เป็นนักบวชหรือนักพรตนอกศาสนาพุทธประเภทหนึ่ง ถือการท่องเที่ยวจาริกไปในที่ต่าง ๆ **ปริพาชก**ใช้เรียกนักบวช**ชาย** หากเป็นนักบวช**หญิง**ใช้ว่า **ปริพาชิกา** เช่น *สัญชัยปริพาชก* *สุปปิยปริพาชก*

พระสาวกของพระโคตมพุทธเจ้าที่เคยบวชเป็นปริพาชกปริพาชิกามาก่อนมีจำนวนมาก ที่สำคัญเช่น พระสารีบุตร พระโมคคัลลานะ พระกุณฑลเกสีเถรี

## อ้างอิง

* พระธรรมกิตติวงศ์ (ทองดี สุรเตโช), *พจนานุกรมเพื่อการศึกษาพุทธศาสน์ ชุด *'คำวัด,*' * วัดราชโอรสาราม กรุงเทพฯ พ.ศ. 2548

หมวดหมู่:นักพรต
หมวดหมู่:คำศัพท์ศาสนาพุทธ
พุทธพจน์

**พุทธพจน์** หรือ **พุทธวจนะ** () แปลว่า พระดำรัสหรือคำพูดของพระพุทธเจ้า

ในอลคัททูปมสูตร พระโคตมพุทธเจ้าตรัสถึงธรรมะ ได้แก่ 
# สุตตะ 
# เคยยะ 
# เวยยากรณะ 
# คาถา 
# อุทาน 
# อิติวุตตกะ 
# ชาดก 
# อัพภูตธรรม และ
# เวทัลละ 
คัมภีร์อปทานเรียกองค์ธรรมทั้ง 9 นี้ว่า**พระพุทธพจน์มีองค์ 9**

## อ้างอิง

หมวดหมู่:คำศัพท์ศาสนาพุทธ
ปาพจน์

**ปาพจน์** แปลว่า *คำเป็นประธาน* หมายถึงคำสั่งสอนของพระพุทธเจ้าที่เป็นหลักใหญ่คือพระธรรมวินัยซึ่งถือว่าเป็นศาสดาแทนองค์พระพุทธเจ้า

## ประเภท
แบ่งออกเป็นสองประเภท คือ

# **ธรรม** ได้แก่คำสั่งสอนที่เนื่องด้วยการปฏิบัติ เป็นหลักที่ควรรู้และปฏิบัติ เป็นวิถีชีวิตและแนวทางอบรมความประพฤติและอัธยาศัยให้ละเอียดประณีต งดงาม และสูงขึ้นตามลำดับจนสามารถกำจัดกิเลสได้หมดสิ้น ซึ่งได้แก่คำสั่งสอนที่รวมอยู่ในพระสุตตันตปิฎกและพระอภิธรรมปิฎก
# **วินัย** ได้แก้คำสั่งสอนที่เนื่องด้วยข้อบัญญ้ติ เป็นข้อห้าม วางไว้เป็นหลักปฏิบัติเพื่อให้เกิดความสงบเรียบร้อยดีงามในหมู่คณะ เป็นเครื่องมือบริหารหมู่คณะ ซึ่งได้แก่คำสั่งสอนที่รวมอยู่ในพระวินัยปิฎก

## อ้างอิง

* 

หมวดหมู่:ศาสนาพุทธ
หมวดหมู่:คำศัพท์ศาสนาพุทธ
กระบวนการเรียนรู้แบบสืบค้น

**กระบวนการเรียนรู้แบบสืบค้น** (Heuristics) เป็นการเข้าถึง ความรู้ ด้วยความสนใจ ใฝ่รู้ พยายามแก้ปัญหา ค้นหาโดยการสืบเสาะ ค้นคว้าเรื่องใดเรื่องหนึ่งจากแหล่งข้อมูลความรู้ที่มีอยู่

รากศัพท์ Heuristics มาจากภาษากรีก "heurisko" (εὑρίσκω) หมายถึง "I find" ฉันพบมันแล้ว

## การเรียนรู้
**การเรียนรู้** เป็นสิ่งที่เกิดขึ้นภายในตัวบุคคล เพื่อให้เกิดความรู้อย่างต่อเนื่องถาวร เป็นกระบวนการที่ต่อเนื่องตลอดชีวิต ซึ่งเป็นปรัชญา หลักของการศึกษาตลอดชีวิต (Live long learning) หรือ การศึกษาต่อเนื่อง (Continuing education) โดยมีจุดมุ่งหมายว่า **การเรียนรู้จะช่วยในการพัฒนาคุณภาพชีวิตได้เป็นอย่างดี**

## ลักษณะของ กระบวนการเรียนรู้
กระบวนการเรียนรู้มี 3 ประการได้แก่
# การเรียนรู้เป็นการลงมือปฏิบัติ
# การเรียนรู้เป็นปัจเจกบุคคล
# การเรียนรู้ได้รับอิทธิพลจากบุคคลในสังคมร่วมกัน
# การเรียนรู้เป็นการตอบสนองสิ่งที่พบ/กระตุ้น
# การเรียนรู้เป็นกระบวนการต่อเนื่องตลอดชีวิต
# การเรียนรู้ไม่สามารถเปลี่ยนกลับไป-มาได้
# การเรียนรู้ต้องใช้เวลา
# การเรียนรู้ไม่สามารถเกิดจากถูกบัง

## แหล่งของการสืบค้น
การสืบค้น สามารถแสวงหาได้รอบด้าน ตัวอย่างเช่น
* แหล่งข้อมูลในพื้นที่ สถานที่จริง
* แหล่งข้อมูลจากสื่อสิ่งพิมพ์
* แหล่งข้อมูลจากโสตทัศนวัสดุ
* แหล่งข้อมูลจากสื่ออิเล็กทรอนิกส์
* แหล่งข้อมูลจากสารสนเทศระบบเครือข่าย
วิทยุ

## อ้างอิง
* การเรียนรู้ 
* การสืบค้นและการอ้างอิงข้อมูล 
* การสืบค้นข้อมูลเพื่อการวิจัยและการเรียนรู้จากแหล่งสารสนเทศ และฐานข้อมูล
* Continuing education
* ศัพท์บัญญัติอังกฤษ-ไทย ไทย-อังกฤษ ฉบับราชบัญฑิตยสถาน รูปแบบซีดีรอม รุ่น 1.1

หมวดหมู่:ความรู้
หมวดหมู่:การเรียนรู้
หมวดหมู่:การศึกษา
หมวดหมู่:กระบวนการทางวิทยาศาสตร์
คณิตศาสตร์มูลฐาน

**คณิตศาสตร์มูลฐาน** เป็นหัวข้อวิชาคณิตศาสตร์ที่มักใช้สอนในระดับประถมศึกษาและมัธยมศึกษาอยู่บ่อย ๆ เริ่มตั้งแต่พื้นฐาน คือ เลขคณิตและเรขาคณิต และในขั้นถัดไป คือ ความน่าจะเป็นและสถิติ พีชคณิต ตรีโกณมิติ และความรู้พื้นฐานสำหรับแคลคูลัส (Precalculus) ตามลำดับ

## ดูเพิ่ม
* การบวก
* การลบ
* การคูณ
* การหาร

คณิตศาสตร์มูลฐาน
ความรู้พื้นฐานสำหรับแคลคูลัส

**ความรู้พื้นฐานสำหรับแคลคูลัส** () เป็นหัวข้อวิชาคณิตศาสตร์ที่เป็นรูปแบบขั้นสูงของพีชคณิตในระดับมัธยมศึกษา หลักสูตรและตำราของวิชานี้มีจุดประสงค์เพื่อเตรียมตัวให้พร้อมก่อนที่จะเรียนแคลคูลัส ความรู้พื้นฐานสำหรับแคลคูลัสมีหัวข้อต่าง ๆ ที่ต้องศึกษาดังนี้
* สมการเชิงอนุพันธ์
* จำนวนจริง
* จำนวนเชิงซ้อน
* การแก้สมการและอสมการ
* คุณสมบัติของฟังก์ชัน
* ฟังก์ชันประกอบ (composite function)
* ฟังก์ชันพหุนาม
* ฟังก์ชันตรรกยะ
* ตรีโกณมิติ
* ฟังก์ชันตรีโกณมิติและอินเวิร์สของฟังก์ชัน
* เอกลักษณ์ตรีโกณมิติ
* ภาคตัดกรวย
* ฟังก์ชันเลขชี้กำลัง (exponential function)
* ฟังก์ชันลอการิทึม
* ลำดับและอนุกรม
* ทฤษฎีบททวินาม
* เวกเตอร์
* สมการอิงตัวแปรเสริม (parametric equation)
* พิกัดเชิงขั้ว
* เมทริกซ์
* อุปนัยเชิงคณิตศาสตร์ (mathematical induction)

## แหล่งข้อมูลอื่น
* Exploring Pre-calculus - William Mueller
* FHS Precalculus Study Page - Oscar Krebs
* Pre-calculus - Math Forum
* Pre-calculus at MECCA (Memphis Educational Computer Connectivity Alliance) 
* Online Graphing Calculator - WebGraphing.com
* Online Graphing Utility - nanoGrapher.nanoSouffle.net 
* Precalculus information at Mathworld

หมวดหมู่:บทความเกี่ยวกับ คณิตศาสตร์ ที่ยังไม่สมบูรณ์
หมวดหมู่:การศึกษาคณิตศาสตร์
รัฐอรุณาจัลประเทศ

**อรุณาจัลประเทศ** (; ) เป็นรัฐในประเทศอินเดีย มีพรมแดนติดต่อกับรัฐอัสสัมและนาคาแลนด์ทางใต้, ประเทศภูฏานทางตะวันตก, ประเทศพม่าทางตะวันออก และพรมแดนพิพาทกับจีนทางเหนือตรงเส้นแบ่งแม็กมาน อิฏานครเป็นเมืองหลวงของรัฐ อรุณาจัลประเทศเป็นรัฐที่มีพื้นที่สุดในรัฐเจ็ดพี่น้องของอินเดีย

## อ้างอิง

อรุณาจัล
หมวดหมู่:รัฐและดินแดนที่ก่อตั้งในปี พ.ศ. 2530
รัฐมณีปุระ

**มณีปุระ** เป็นรัฐในทางตะวันออกเฉียงเหนือของประเทศอินเดีย มีเมืองหลวงคือเมืองอิมผาล อาณาเขตติดต่อกับรัฐนาคาแลนด์ทางเหนือ; รัฐมิโซรัมและประเทศพม่า (รัฐชีน) ทางใต้; รัฐอัสสัมทางตะวันตก และประเทศพม่า (ภาคซะไกง์) ทางตะวันออก รัฐมีพื้นที่รวม 22,327 ตารางกิโลเมตร และมีประชากรเกือบ 3 ล้านคน ซึ่งมีชาวกระแซ (เมเต) เป็นกลุ่มหลัก และยังมีชาว Pangals หรือ Pangans (มุสลิมมณีปุระ), ชนเผ่านาคา, ชนเผ่า Kuki/Zo เป็นต้น มณีปุระตั้งอยู่ตรงรอยต่อของจุดการแลกเปลี่ยนทางเศรษฐกิจและวัฒนธรรมของเอเชีย เป็นเวลามากกว่า 2,500 ปีมาแล้ว ด้วยลักษณะทางภูมิศาสตร์ซึ่งตั้งอยู่จุดเชื่อมต่อของอนุทวีปอินเดียกับเอเชียกลาง เอเชียตะวันออกเฉียงใต้ จีน เอเชียตะวันออก ไซบีเรีย ไมโครนีเซีย และพอลินีเชีย

## ศาสนา

### ศาสนาฮินดู
thumb|left|200x200px| วัด Ningthoukhong Gopinath ซึ่งเป็นวัดฮินดูที่มีขนาดใหญ่เป็นอับดับ 2 ในรัฐมณีปุระ
thumb|left|200x200px| วัดลัทธิซานามาห์ ที่Kangla
จากการสำรวจสำมะโนประชากรของอินเดียปี 2554 ประชากรรัฐมณีปุระประมาณ 41.39% นับถือศาสนาฮินดูและ 41.29% นับถือศาสนาคริสต์ 

ชาว Meitei เป็นประชากรส่วนใหญ่ในรัฐมณีปุระ นับถือศาสนาฮินดูเป็นส่วนใหญ่และอาศัยกระจุกตัวกันในหุบเขามณีปุระ และที่เหลือประมาณ 14% ของชาว Meitei ปฏิบัติลัทธิซานามาห์ (Sanamahism) ส่วนในเขตอื่น ๆ ได้แก่ Bishnupur, Thoubal, Imphal East และ Imphal West มีประชากรส่วนใหญ่นับถือศาสนาฮินดูเฉลี่ย 67.62% (ช่วง 62.27–74.81%) ตามข้อมูลสำมะโนประชากรปี 2554 

ไวษณพนิกายฮินดูเป็นศาสนาประจำชาติของราชอาณาจักรมณีปุระ ในปีค.ศ. 1704 เมื่อกษัตริย์ Charairongba ยอมรับไวษณพนิกายและเปลี่ยนชื่อเป็น Pitambar Singh  อย่างไรก็ตามวัดฮินดูแห่งแรกถูกสร้างขึ้นก่อนหน้านี้มาก โดยพบแผ่นทองแดงที่ขุดจากเมือง Phayeng มีอายุย้อนหลังไปถึงปีค.ศ. 763 (รัชสมัยของพระเจ้าคงเตชา) มีจารึกเกี่ยวกับเทพเจ้าในศาสนาฮินดูเป็นคำภาษาสันสกฤต  ในช่วงคริสต์ศตวรรษที่ 13 กษัตริย์ Meidingu Khumomba ได้สร้างวิหารหนุมาน  วัดวิษณุที่ละมังดงสร้างขึ้นในปี ค.ศ. 1474 (ในรัชสมัยของกษัตริย์คิยัมภา) โดยพราหมณ์จากรัฐฉาน ตามตำนานวัดนี้สร้างขึ้นเพื่อเป็นที่ตั้งของสัญลักษณ์พระวิษณุที่มอบให้แก่กษัตริย์ คิยัมภา โดยกษัตริย์เขคคัมภาแห่งรัฐฉาน  และ Phurailatpam Shubhi Narayan เป็นนักบวชพราหมณ์คนแรกของวัดนี้ 

### ศาสนาคริสต์
ศาสนาคริสต์เป็นศาสนาที่มีประชากรใหญ่เป็นอับดับสองในรัฐมณีปุระ มีประมาณ 41% ของประชากรรัฐมณีปุระ มิชชันนารีโปรเตสแตนต์เข้าไปเผยแพร่ศาสนาในมณีปุระในคริสต์ศตวรรษที่ 19 ต่อมาในคริสต์ศตวรรษที่ 20 มีการจัดตั้งโรงเรียนคริสเตียน 2 - 3 แห่งซึ่งเปิดสอนการศึกษาแบบตะวันตก โรงเรียนคาทอลิกเช่น Little Flower School in Imphal, Don Bosco High School ใน Imphal, St. Joseph's Convent และ Nirmalabas High School ยังคงเปิดดำเนินการในมณีปุระ ประชากรส่วนใหญ่ในเขตภูเขานับถือศาสนาคริสต์ 

## อ้างอิง

ม

หมวดหมู่:รัฐและดินแดนที่ก่อตั้งในปี พ.ศ. 2515
ภาวะนามธรรม (คณิตศาสตร์)

ในทางคณิตศาสตร์ **ภาวะนามธรรม** () หมายถึง กระบวนการขยายความสาระสำคัญที่เป็นหลักพื้นฐาน ของแนวความคิดทางคณิตศาสตร์ โดยไร้ข้อผูกมัดของวัตถุในโลกแห่งความเป็นจริงซึ่งปกติอาจเชื่อมโยงกันอยู่ และเป็นการให้ความหมายทั่วไปของแนวความคิดนั้น เพื่อให้สามารถนำไปประยุกต์ใช้ได้อย่างกว้างขวางมากขึ้น

แขนงความรู้หลายอย่างของคณิตศาสตร์มาจากการศึกษาปัญหาในโลกแห่งความเป็นจริง ก่อนที่กฎและแนวความคิดต่าง ๆ ที่เป็นหลักพื้นฐานจะถูกกำหนดขึ้นและนิยามไว้เป็นโครงสร้างนามธรรม ตัวอย่างเช่น เรขาคณิตมีจุดกำเนิดมาจากการคำนวณหาระยะทางและพื้นที่ในโลกแห่งความเป็นจริง สถิติมีจุดกำเนิดมาจากการคำนวณความเป็นไปได้ของการพนัน และพีชคณิตเริ่มต้นมาจากวิธีการต่าง ๆ ของการแก้ปัญหาในเลขคณิต

## ดูเพิ่ม
* พีชคณิตนามธรรม

หมวดหมู่:คณิตศาสตร์มูลฐาน
หมวดหมู่:นามธรรม
หมวดหมู่:คำศัพท์คณิตศาสตร์
รัฐนาคาแลนด์

**นาคาแลนด์** () คือหนึ่งในรัฐพี่น้องเจ็ดรัฐ ทางทิศตะวันออกเฉียงเหนือของประเทศอินเดีย มีเขตติดต่อกับรัฐอัสสัมทางทิศตะวันตก รัฐอรุณาจัลประเทศและส่วนหนึ่งของรัฐอัสสัมทางทิศเหนือประเทศพม่าทางทิศตะวันออก และรัฐมณีปุระทางทิศใต้

## ที่มาของชื่อ
*นากา* เป็นภาษาพม่า แปลว่า "คนที่เจาะรูหู" เนื่องจากในอดีตชาวนากานิยมเจาะรูหู สวมต่างหูกันทุกคน แต่อย่างไรก็ตามยังมีคนให้นิยามไว้ต่าง ๆ กันไป บ้างก็ว่ามาจากภาษาสันสกฤต *นาค* บ้างก็ว่ามาจากภาษาฮินดี *nanga* ("เปลือย") ฯลฯ แต่ชาวนากาส่วนมากเชื่อว่าคำนี้เป็นคำที่ชาวพม่าใช้เรียกชนผิวเหลืองกลุ่มหนึ่งที่นิยมสวมต่างหูและอพยพหนีความแห้งแล้งหนาวเย็นจากภาคตะวันตกเฉียงเหนือของจีนลงมาอาศัยอยู่ทางตอนเหนือของพม่าตามลุ่มน้ำอิรวดี และต่อมาได้อพยพมาอยู่แถบเทือกเขาบริเวณชายแดนอินเดีย-พม่าจนถึงปัจจุบัน

ส่วนชื่อของรัฐนี้ในภาษาไทย ราชบัณฑิตยสถานให้สะกดว่า นาคาแลนด์

## อ้างอิง

น

หมวดหมู่:รัฐและดินแดนที่ก่อตั้งในปี พ.ศ. 2506
รัฐมิโซรัม

**มิโซรัม** (; ; , ) เป็นรัฐหนึ่งในทางทิศตะวันออกเฉียงเหนือของประเทศอินเดีย มีไอซอลเป็นเมืองหลวง ชื่อของรัฐมาจากคำว่า "มีโซ" ชื่อเรียกชาวพื้นเมือง และคำว่า "รัม" แปลว่าดินแดน มิโซรัมจึงมีความหมายว่า "ดินแดนของชาวมีโซ" อาณาเขตของรัฐติดต่อกับรัฐสามรัฐในกลุ่มรัฐเจ็ดพี่น้อง ได้แก่ รัฐตรีปุระ, รัฐอัสสัม และรัฐมณีปุระ และมีชายแดนติดต่อกับประเทศบังกลาเทศและประเทศพม่า

มิโซรัมดั้งเดิมเคยเป็นส่วนหนึ่งของรัฐอัสสัม จนถึงปี 1972 ได้แยกตัวออกมาเป็นดินแดนสหภาพ ก่อนที่จะได้รับการยกขึ้นเป็นสถานะรัฐเป็นรัฐที่ 23 ของอินเดียเมื่อวันที่ 20 กุมภาพันธ์ 1987 ภายใต้รัฐบัญญัติ Fifty-Third Amendment of the Indian Constitution, 1986

สำมะโนประชากรปี 2011 ระบุว่ารัฐมิโซรัมมีประชากรอยู่ที่ 1,091,014 คน หรือน้อยที่สุดเป็นอันดับสองของประเทศ รัฐมิโซรัมมีพื้นที่ประมาณ 21,087 ตารางกิโลเมตร พื้นที่ราว 91% ของรัฐนั้นเป็นป่าไม้

## อ้างอิง

มิโซรัม

หมวดหมู่:รัฐและดินแดนที่ก่อตั้งในปี พ.ศ. 2530
รัฐตริปุระ

**ตริปุระ** (; ) คือหนึ่งในเจ็ดรัฐทางทิศตะวันออกเฉียงเหนือของประเทศอินเดีย มีเขตติดต่อกับประเทศบังกลาเทศ 3 ทิศ คือ ทิศเหนือ ตะวันตก และใต้ ส่วนทางตะวันออกนั้นติดกับรัฐอัสสัมและรัฐมิโซรัม รัฐมีพื้นที่ 10,491 ตารางกิโลเมตร จากข้อมูลปี ค.ศ. 2011 รัฐมีประชากร 3,671,032 คน คิดเป็นร้อยละ 0.3 ของประชากรประเทศ

## อ้างอิง

ตริปุระ

หมวดหมู่:รัฐและดินแดนที่ก่อตั้งในปี พ.ศ. 2515
ส่วนลงตัว

thumb|250px|
ในทางคณิตศาสตร์ **ส่วนลงตัว** (aliquot part หรือ aliquot) คือจำนวนเต็มบวกใดๆ ที่นำไปหารจำนวนเต็มบวกอีกจำนวนหนึ่งแล้วสามารถหารได้ลงตัว หรือเรียกได้ว่า "เป็นตัวหาร" เช่น 2 เป็นส่วนลงตัวของ 12 ผลบวกของส่วนลงตัวทั้งหมดของ *n* จะมีค่าเท่ากับ σ(*n*) ซึ่งหมายถึงฟังก์ชันตัวหาร (divisor function) ของ *n* คำว่า *aliquot* มาจากคำในภาษาละติน *aliquoties* แปลว่า *หลายครั้ง*

ในทางเคมี ส่วนลงตัวมักเป็นส่วนแบ่งปริมาณรวมของสารละลาย

ในทางเภสัชกรรม ส่วนลงตัวเป็นการอ้างถึงวิธีการวัดปริมาณส่วนผสมของยาภายใต้ความไวของเครื่องชั่ง (weighing scale) ตัวอย่างเช่น ใบสั่งยาระบุว่าต้องการส่วนผสมในปริมาณ 40 มิลลิกรัม ดังนั้นเราอาจชั่งส่วนผสมเพื่อปรุงยาในปริมาณ 120 มิลลิกรัม โดยที่ 40 เป็นส่วนลงตัวของ 120 แล้วปรุงยาในปริมาณสามเท่า จากนั้นจึงค่อยแบ่งตัวยาออกไปเป็นสามส่วน หนึ่งส่วนสำหรับใบสั่งยา และอีกสองส่วนสามารถเก็บไว้ในคลังได้ ซึ่งตัวยาจะเกิดความผิดพลาดในส่วนผสมน้อยกว่าการชั่งให้เป็น 40 มิลลิกรัมทันที

## ส่วนไม่ลงตัว
ในทางตรงข้าม **ส่วนไม่ลงตัว** (aliquant part หรือ aliquant) หมายถึงจำนวนเต็มบวกที่นำไปหารอีกจำนวนหนึ่งไม่ลงตัว เช่น 7 เป็นส่วนไม่ลงตัวของ 16 เป็นต้น จำนวนเต็มบวกใดๆ ที่มีค่ามากกว่าครึ่งหนึ่งของจำนวนที่พิจารณาล้วนเป็นส่วนไม่ลงตัว ยกเว้นจำนวนที่เท่ากับจำนวนที่กำลังพิจารณานั้นเอง
## ผลบวกส่วนลงตัว
ผลบวกส่วนลงตัว คือผลรวมทั้งหมดของจำนวนนับที่หารจำนวนใดจำนวนหนึ่งได้ลงตัว
## ดูเพิ่ม
* ลำดับส่วนลงตัว (aliquot sequence)
* จำนวนเชิงมิตร (amicable number)

## แหล่งข้อมูลอื่น
* Aliquot Game at cut-the-knot

หมวดหมู่:คณิตศาสตร์มูลฐาน
หมวดหมู่:ทฤษฎีจำนวน
หมวดหมู่:เคมีวิเคราะห์
ไวยากรณ์ภาษาทมิฬ

**ภาษาทมิฬ** เป็นภาษารูปคำติคต่อ ประกอบด้วยรากศัพท์และหน่วยคำเติมเข้ามาตั้งแต่หนึ่งหน่วยหรือมากกว่า หน่วยคำเติมส่วนมากเป็นปัจจัย มีทั้งปัจจัยแปลงคำซึ่งเปลี่ยนรูปแบบของคำและความหมาย กับปัจจัยผันคำ ซึ่งเป็นการบ่งบอกจำนวน บุคคล รูปแบบของกริยา กาล เป็นต้น ไม่มีข้อกำหนดที่ตายตัวสำหรับความยาวหรือจำนวนของปัจจัยที่เติมทำให้สามารถสร้างคำขนาดยาวที่มีปัจจัยมากมายที่อาจแทนได้ด้วยคำหลายคำหรือเป็นประโยคในภาษาอังกฤษ

## ตำราไวยากรณ์
ตำราไวยากรณ์ของภาษาทมิฬแบ่งเป็น 5 ส่วน ดังนี้

## คำนาม
คำนามและสรรพนามในภาษาทมิฬแบ่งเป็นระดับสูงสองระดับคือ นามคิดได้ (uyartinai) กับนามคิดไม่ได้ (akrinai) มนุษย์และเทพเจ้า จัดเป็นนามคิดได้ นามอื่น ๆ ได้แก่ สัตว์ สิ่งของ จัดเป็นนามคิดไม่ได้ ทั้งสองระดับนี้แบ่งได้อีกเป็นห้าระดับตามเพศ นามคิดได้ แบ่งเป็นสามระดับคือ เอกบุรุษ เอกสตรี และพหูพจน์ รูปพหูพจน์ของนามชนิดนี้อาจใช้เป็นรูปเอกพจน์ ไม่ปรากฏเพศเพื่อแสดงความนับถือได้ ส่วนนามคิดไม่ได้ มีสองระดับคือเอกพจน์ และพหูพจน์ การแสดงระดับนี้มักแสดงด้วยปัจจัย ตัวอย่างเช่น การผันศัพท์ภาษาทมิฬที่แปลว่าผู้ทำ

ปัจจัยใช้เป็นตัวบ่งชี้การกและปรบท ไวยากรณ์แบ่งเป็น 8 การกตามแบบภาษาสันสกฤต ได้แก่ การกประธาน กรรมตรง กรรมรอง ความเกี่ยวข้อง แสดงความเป็นเจ้าของ เครื่องมือ สถานที่ และแหล่งที่มา
คำนามที่มาจากการเรียงคำแบบรูปคำติดต่อจะแปลได้ยาก ตัวอย่างเช่นศัพท์ภาษาทมิฬ poKamutiyatavarkalukkaKa หมายถึง “สำหรับจุดมุ่งหมายของเขาเหล่านั้นผู้ไม่สามารถไปได้” ซึ่งประกอบด้วยหน่วยคำดังนี้

poKa (ไป) - muti (ความสำเร็จ) – y- ata (ปฏิเสธ) - var (รูปประธาน) – kal (พหูพจน์) – ukku (ที่) - aKa (ชนิดของคำ)

คำนามภาษาทมิฬอาจเติมคำอุปสรรค i a u และ e ซึ่งมีการทำงานใกล้เคียงกับภาษาอังกฤษ ตัวอย่างเช่น vali หมายถึงทาง อาจเติมคำอุปสรรคเป็น ivvali = ทางนี้ avvali = ทางนั้น uvvali = ระหว่างทาง และ evvali = ทางนี้ นามบางคำสร้างโดยการเรียงติดต่อรูปคำ ตัวอย่างเช่น เขา-ผู้แต่ง-กริยาช่วย หรือ นั่น-สิ่งซึ่ง-จะ-มา นามเหล่านี้เรียกว่านามอนุภาค นามประกอบสร้างโดยการเชื่อมต่อคำคุณศัพท์และคำนามเช่นเชื่อมคำว่าดี และ เขา เป็น ดี-เขา หมายถึง คนดี ส่วน ดี-พวกเขา หมายถึงประชาชนที่ดี นามกริยาในภาษาทมิฬสร้างจากรากศัพท์ของคำกริยา เทียบเท่ากับคำที่เติม –ing ในภาษาอังกฤษ

## คำกริยา
คำกริยาสร้างด้วยการเติมปัจจัยได้เช่นเดียวกับคำนาม ซึ่งจะแสดงบุคคล จำนวน รูปแบบ กาล และการกระทำ ตัวอย่างเช่น alintukkontironten = (ฉัน) กำลังถูกทำลาย

ali (รากศัพท์ = ทำลาย) – intu (อดีต-ถูกกระทำ) – kontu (กาล-ระหว่าง) – ironta (อดีต-กำลังกระทำ) – en (บุรุษที่ 1-เอกพจน์)

บุคคลและจำนวนแสดงโดยการเติมปัจจัยของการกกรรมตรงที่สรพนามที่เกี่ยวข้อง (en ในตัวอย่างข้างต้น) ปัจจัยที่ชี้บ่งกาลและการกระทำเติมที่รากศัพท์ การกระทำในภาษาทมิฬมีสองแบบคือประธานถูกกระทำโดยกรรม หรือประธานแสดงการกระทำต่อกรรม กาลในภาษาทมิฬมีสามแบบ คือ อดีต ปัจจุบัน และอนาคต ซึ่งจะบ่งชี้ด้วยปัจจัยธรรมดาหรือสัมบูรณ์ซึ่งเป็นปัจจัยประกอบ
## องค์ประกอบอื่น
ภาษาทมิฬไม่มีคำนำหน้านาม มีการแยกสรพนามรวมและไม่รวมผู้ฟังสำหรับบุรุษที่ 1 พหูพจน์ ไม่มีการแบ่งระหว่างคำคุณศัพท์กับกริยาวิเศษณ์ เรียกว่า criccol เหมือนกัน คำสันธานเรียกว่า itaiccol
## โครงสร้างประโยค
นอกจากในบทกวี การเรียงคำในประโยคเป็นแบบประธาน-กรรม-กริยา ประโยคไม่จำเป็นต้องมีครบทั้งสามส่วน เป็นไปได้ที่จะมีประโยคที่มีแต่กริยา เช่น atu en uitu = คือบ้านของฉัน ไม่มีคำที่มีความหมายตรงกับ verb to be ในภาษาอังกฤษ
## อ้างอิง
* A. H. Arden, *A progressive grammar of the Tamil language*, 5th edition, 1942.
ทมิฬ
หมวดหมู่:ภาษาทมิฬ
ดาวโจร

**ดาวซิริอุส** () มีชื่อเรียกอีกชื่อหนึ่งในภาษาไทยว่า **ดาวโจร** เป็นดาวฤกษ์ที่สว่างที่สุดในตอนกลางคืนและสามารถมองเห็นได้ด้วยตาเปล่า มีค่าระดับความสว่างอยู่ที่ -1.47 ซึ่งสว่างเกือบเป็นสองเท่าของดาวคาโนปุส ดาวฤกษ์ที่สว่างเป็นอันดับสอง ชื่อ *ซิริอุส* มาจากภาษากรีกโบราณว่า "เซริออส" (*Σείριος*) มีชื่อตามระบบไบเยอร์ว่า **อัลฟา คานิส เมเจอริส** (α Canis Majoris หรือ α CMa) ความจริงดาวที่เรามองเห็นด้วยตาเปล่าว่าเป็นดาวดวงเดียวนั้นเป็นระบบดาวคู่ ประกอบด้วยดาวสีขาวในลำดับหลัก (Main Sequence) ประเภท A1V ชื่อว่า **ซิริอุส เอ** (Sirius A) กับดาวแคระขาวสีจาง ๆ ในประเภท DA2 ชื่อว่า **ซิริอุส บี** (Sirius B)

การที่ดาวซิริอุสเป็นดาวที่สว่างที่สุด นอกจากความสามารถในการส่องสว่างของมันเองแล้ว มันยังอยู่ใกล้ดวงอาทิตย์ของเรามาก คือห่างไปเพียง 2.6 พาร์เซก (ประมาณ 8.6 ปีแสง) ระบบดาวซิริอุสถือว่าเป็นระบบดาวเพื่อนบ้านที่ใกล้ที่สุดกลุ่มหนึ่ง ดาวซิริอุสเอมีมวลประมาณ 2 เท่าของดวงอาทิตย์ และมีค่าความสว่างสัมบูรณ์ เท่ากับ 1.42 หรือคิดเป็น 25 เท่าของความสว่างของดวงอาทิตย์ แต่มันก็ยังมีความสว่างต่ำกว่าดาวฤกษ์สว่างดวงอื่น เช่น คาโนปุส หรือ ไรเจล ระบบดาวซิริอุสมีอายุเก่าแก่ราว 200-300 ล้านปี แต่เดิมประกอบด้วยดาวสีน้ำเงินสว่างสองดวง ดวงที่มีมวลมากกว่าคือ ซิริอุสบี เผาผลาญเชื้อเพลิงจนหมดและกลายเป็นดาวยักษ์แดง ก่อนจะหดตัวลงและกลายเป็นดาวแคระขาวเช่นในปัจจุบันตั้งแต่เมื่อ 120 ล้านปีที่แล้ว

ดาวซิริอุสเป็นที่รู้จักกันทั่วไปในอีกชื่อหนึ่งว่า **ดาวสุนัขใหญ่** สื่อถึงชื่อกลุ่มดาวที่มันสังกัดอยู่ คือ Canis Major (ภาษาละติน แปลว่า สุนัขใหญ่) เป็นดาวที่มีเรื่องเล่าตำนานและนิทานพื้นบ้านเกี่ยวข้องมากมายยิ่งกว่าดาวฤกษ์อื่นๆ นอกเหนือจากดวงอาทิตย์ การปรากฏของดาวซิริอุสที่ขอบฟ้ายามรุ่งสาง เป็นสัญลักษณ์บอกฤดูน้ำหลากของแม่น้ำไนล์ในอียิปต์โบราณ และเป็นวันสำคัญคือ "วันสุนัข" ในฤดูร้อนของกรีซโบราณ ส่วนชาวอาหรับเผ่าคุซาอะหฺก่อนอิสลามกาลก็ได้สักการบูชาดาวดวงนี้ โดยเรียกว่า อัชชิอฺรอ ส่วนชาวโพลินีเชียนใช้ในการระบุการเข้าสู่ฤดูหนาว ทั้งยังเป็นดาวสำคัญที่ใช้นำทางสำหรับการเดินทางในมหาสมุทรแปซิฟิก

## อ้างอิง

## แหล่งข้อมูลอื่น

* 
* 
* 

หมวดหมู่:ดาวฤกษ์
หมวดหมู่:ระบบดาวคู่
หมวดหมู่:ดาวแคระขาว
หมวดหมู่:กลุ่มดาวหมาใหญ่
ภาษาดารีโซโรอัสเตอร์

:*ระวังสับสนกับ [[ภาษาดารี]] ซึ่งพูดในประเทศอัฟกานิสถาน*

**ภาษาดารีโซโรอัสเตอร์** ( แปลตรงตัว: สำเนียงเบะฮ์ดีนาน) มีผู้พูดเป็นภาษาแม่ราว 2,000 - 3,000 คนในเมืองยัซด์และเกอร์มานในอิหร่าน เป็นภาษาที่ใช้ในบริเวณที่เคยเป็นเขตของผู้นับถือศาสนาโซโรอัสเตอร์  ผู้พูดภาษาดารีโซโรอัสเตอร์นิยมใช้ชื่อของภาษานี้ว่าดารี แต่ชาวมุสลิมอิหร่านเรียกภาษานี้ว่า ฆาบรี ภาษานี้ไม่อาจเข้าใจกันได้กับผู้พูดภาษาเปอร์เซีย

## การจัดจำแนก
ภาษาดารีโซโรอัสเตอร์เป็นสมาชิกของภาษากลุ่มอิหร่านตะวันตกเฉียงเหนือ ซึ่งมีภาษาใกล้เคียงได้แก่ ภาษาเคิร์ด ภาษาคิเลกิ ภาษาบาโลชิ

## สำเนียง
ภาษาดารีมีหลายสำเนียง  แบ่งเป็นสำเนียงหลัก 2 สำเนียงคือสำเนียงที่ใช้พูดในยาซด์และเกอร์มัน 

## ความเสี่ยงต่อการกลายเป็นภาษาตาย
ภาษาดารีโซโรอัสเตอร์ได้รับแรงกดดัน 2 ประการคือ แรงกดดันทางเศรษฐกิจและการเมือง แรงกดดันหลักทุกวันนี้เป็นแรงกดดันทางเศรษฐกิจ ผู้พูดภาษานี้จำเป็นต้องใช้ภาษาเปอร์เซียในการติดต่อทางการค้า  ผู้ปกครองไม่ได้สอนภาษาดารีโซโรอัสเตอร์ให้ลูกหลาน เพราะไม่เป็นประโยชน์ต่อการดำรงชีวิต การลดลงของการใช้ภาษานี้พบมากในเขตเมืองในอดีต ผู้พูดภาษาดารีโซโรอัสเตอร์ได้รับแรงกดดันทางการเมือง ในยุคที่มุสลิมเข้ามาในอิหร่าน แม้การบีบบังคับต่อผู้นับถือศาสนาโซโรอัสเตอร์ ทำให้การใช้ภาษานี้น้อยลงด้วย 

ปัจจุบัน ภาษาดารีโซโรอัสเตอร์ถือว่ามีความเสี่ยงที่จะกลายเป็นภาษาตาย บางสำเนียงเช่น สำเนียงโมฮัมมาดาบาดมีผู้พูดเหลือในเตหะรานไม่กี่คน สำเนียงเกอร์มันก็มีผู้พูดเหลือน้อย ใกล้จะเป็นภาษาตายเช่นกัน

## อ้างอิง

* 
* 
* 
* 
* 
* 
* 

For further reading, see

* 

ดารี
วิกิพีเดียภาษาเยอรมัน

**วิกิพีเดียภาษาเยอรมัน** () เป็นสารานุกรมวิกิพีเดียที่จัดทำขึ้นในภาษาเยอรมัน เริ่มสร้างเมื่อเดือนพฤษภาคม พ.ศ. 2544 วิกิพีเดียภาษาเยอรมันเป็นวิกิพีเดียที่มีจำนวนบทความมากเป็นอันดับสองรองจากภาษาอังกฤษ โดยมีบทความถึง  บทความ ()

## อ้างอิง

## แหล่งข้อมูลอื่น

*วิกิพีเดียภาษาเยอรมัน รุ่นโทรศัพท์ 
*Meta: German Wikipedia

ยเยอรมัน
หมวดหมู่:ภาษาเยอรมัน
วิกิพีเดียภาษาฝรั่งเศส

**วิกิพีเดียภาษาฝรั่งเศส** () เป็นวิกิพีเดียที่จัดทำขึ้นในภาษาฝรั่งเศส จัดตั้งขึ้นในวันที่ 23 มีนาคม พ.ศ. 2544 สองเดือนหลังก่อตั้งวิกิพีเดียอย่างเป็นทางการ ณ วันที่ 16 ตุลาคม พ.ศ. 2565 วิกิพีเดียภาษานี้มี 2,463,227 บทความ ทำให้เป็นภาษาที่มีบทความมากเป็นอันดับ 5 โดยเป็นรองเพียงภาษาอังกฤษ, ภาษาเซบัวโน, ภาษาสวีเดน และภาษาเยอรมัน เป็นวิกิพีเดียในกลุ่มภาษาโรมานซ์ที่มีบทความมากที่สุด และมีความลึกในอันดับที่ 6 ในบรรดาวิกิพีเดียทั้งหมด วิกิพีเดียภาษานี้เป็นภาษาที่สามที่มีบทความมากกว่า 1 ล้านบทความ โดยผ่านระดับนั้นในวันที่ 23 กันยายน ค.ศ. 2010 ตามหลังฉบับภาษาอังกฤษและเยอรมัน

ใน พ.ศ. 2551 *[[Quid (encyclopedia)|กวีด]]* สารานุกรมภาษาฝรั่งเศสยกเลิกฉบับ พ.ศ. 2551 อ้างว่ายอดขายตกจากการแข่งขันกับวิกิพีเดียภาษาฝรั่งเศส

ณ เดือน   มีผู้ใช้  บัญชี ผู้ดูแลระบบ  บัญชี และไฟล์  ไฟล์ในวิกิพีเดียภาษาฝรั่งเศส

รายงานจากงานวิจัยของตอฮอ ยอสเซรี และคณะ จากสถาบันอินเทอร์เน็ตออกซฟอร์ดใน พ.ศ. 2556 หน้าเซกอแลน รัวยาล (Ségolène Royal) กับยูเอฟโอ (objet volant non identifié) เป็นบทความที่มีข้อขัดแย้งมากที่สุดในวิกิพีเดียภาษาฝรั่งเศส

## โลโก

## อ้างอิง

## แหล่งข้อมูลอื่น

* วิกิพีเดียภาษาฝรั่งเศส (รุ่นโทรศัพท์)

ฝรั่งเศส
หมวดหมู่:ภาษาฝรั่งเศส
วิกิพีเดียภาษาโปแลนด์

**วิกิพีเดียภาษาโปแลนด์** () เป็นสารานุกรมวิกิพีเดียที่จัดทำขึ้นในภาษาโปแลนด์ เริ่มสร้างเมื่อ 26 กันยายน ค.ศ. 2001 ปัจจุบันวิกิพีเดียภาษาโปแลนด์มีบทความมากกว่า 

## อ้างอิง

## แหล่งข้อมูลอื่น

*  วิกิพีเดียภาษาโปแลนด์
*  วิกิพีเดียภาษาโปแลนด์ รุ่นโทรศัพท์

ปโปแลนด์
หมวดหมู่:ภาษาโปแลนด์
พระยาจุฬาราชมนตรี (เถื่อน)

**พระยาจุฬาราชมนตรี** นามเดิม **เถื่อน** มีศาสนนามว่า **อามิรระชามุฮัมหมัด** เกิดในสมัยสมเด็จพระเจ้าอยู่หัวบรมโกศ เป็นบุตรของพระยาจุฬาราชมนตรี (ก้อนแก้ว) ท่านถูกกวาดต้อนไปเป็นเชลยเมื่อครั้งเสียกรุงศรีอยุธยาขณะอายุเพียง 13 -14 ปี ต่อมาได้บวชเป็นสามเณรเรียนวิชาไสยศาสตร์กับอาจารย์ชาวเขมรอยู่พม่า 7 ปี จนอายุ 19 ปีจึงหนีกลับเข้าไทยทางแม่สอดไปหาบิดาที่ขณะนั้นไปราชการทัพที่เชียงใหม่และเชียงแสน

เมื่อกลับมา ท่านได้เรียนวิชาทางศาสนาอิสลามใหม่ และได้เข้ารับราชการในกรมทหารอาทมาตในสมัยรัชกาลที่ 1  ในสมัยรัชกาลที่ 2ได้เป็นหลวงภักดีสุนทร ได้ร่วมรบในสงครามตีเมืองถลางและไทรบุรี เมื่อเสร็จศึกได้เป็นพระยาวรเชษฐ์ภักดีศรีวรข่าน ต่อมาได้รับการแต่งตั้งให้เป็นจุฬาราชมนตรี ถึงแก่อนิจกรรมในสมัยรัชกาลที่ 3 ศพของท่านฝังอยู่ที่มัสยิดต้นสน

พระยาจุฬาราชมนตรีสมรสกับคุณหญิงนก ธิดาของพระยาจุฬาราชมนตรี (ก้อนแก้ว) กับคุณหญิงเสม มีบุตรธิดา 4 คน ได้แก่
# พระยาจุฬาราชมนตรี (นาม)
# พระศรียศ (ฉิม)
# สุด
# เจ้าจอมจีบ หรือ จิตร เป็นบาทบริจาริกาในพระบาทสมเด็จพระพุทธเลิศหล้านภาลัย

พระยาจุฬาราชมนตรีถึงแก่อสัญกรรมในช่วงปลายสมัยรัชกาลที่ 3

## อ้างอิง

* ภัทระ คาน. สุสานประวัติศาสตร์ 3 สมัย ใน มุสลิมมัสยิดตนสนกับบรรพชนสามสมัย. กทม. จิรรัชการพิมพ์. 2544
* เอกราช มูเก็ม. จุฬาราชมนตรี ประวัติศาสตร์ผู้นำไทยมุสลิมจากสมัยอยุธยาถึงยุคทักษิณ. กทม. ร่วมด้วยช่วยกัน. 2549. หน้า 30-32

หมวดหมู่:จุฬาราชมนตรี
หมวดหมู่:มุสลิมชาวไทย
หมวดหมู่:ชาวไทยเชื้อสายเปอร์เซีย
หมวดหมู่:บรรดาศักดิ์ชั้นพระยา
หมวดหมู่:บุคคลจากศาสนาพุทธที่เปลี่ยนไปนับถือศาสนาอิสลาม
วิกิพีเดียภาษาอิตาลี

**วิกิพีเดียภาษาอิตาลี** () เป็นสารานุกรมวิกิพีเดียที่จัดทำขึ้นในภาษาอิตาลี เริ่มสร้างเมื่อวันที่ 11 พฤษภาคม ค.ศ. 2001 ปัจจุบันวิกิพีเดียภาษาอิตาลีมีบทความ  บทความ ( )

## อ้างอิง

## แหล่งข้อมูลอื่น

อิตาลี
หมวดหมู่:ภาษาอิตาลี
วิกิพีเดียภาษาโปรตุเกส

**วิกิพีเดียภาษาโปรตุเกส** () เป็นสารานุกรมวิกิพีเดียที่จัดทำขึ้นในภาษาโปรตุเกส เริ่มสร้างเมื่อวันที่ 11 พฤษภาคม ค.ศ. 2001 นอกจากจะเป็นเว็บไซต์ที่มีผู้เข้าชมเป็นอันดับ 6 ของโลก วิกิพีเดียภาษานี้ยังเป็นเว็บไซต์ที่มีผู้เข้าชมมากเป็นอันดับที่ 15 ในประเทศบราซิล และอันดับ 6 ในประเทศโปรตุเกส

 วิกิพีเดียภาษาโปรตุเกสมีบทความ  บทความ

## อ้างอิง

## แหล่งข้อมูลอื่น

*  วิกิพีเดียภาษาโปรตุเกส
*  วิกิพีเดียภาษาโปรตุเกส รุ่นโทรศัพท์
* 

ปโปรตุเกส
หมวดหมู่:ภาษาโปรตุเกส
ยางรีเคลม

**ยางรีเคลม** (Reclaim Rubber) หมายถึง การนำผลิตภัณฑ์ยางที่วัลคาไนซ์แล้วมาผ่านกระบวนการนำกลับมาใช้ใหม่อีกครั้งโดยการที่ทำให้โมเลกุลของยางที่มีการเชื่อมโยง แตกออกเป็นโมเลกุลเล็ก ๆ ซึ่งสามารถนำไปผสมสารเคมีแล้วนำกลับมาวัลคาไนซ์ใหม่ได้อีกครั้งหนึ่ง

การทำยางรีเคลม มีกระบวนการต่าง ๆ ดังนี้
#Digester Process
#Heater Process หรือ Pan Process
#Reclaimtor Process

กระบวนการการทำยางรีเคลมที่มาจากยางธรรมชาติ ไม่ต้องใช้สารเคมี ใช้เพียงความร้อนเท่านั้น แต่ยางรีเคลมที่ทำมาจากยางสังเคราะห์จะต้องใช้ทั้งความร้อนและสารเคมีชนิดอื่น ๆ เช่น พลาสติไซเซอร์ ซึ่งจะช่วยให้โมเลกุลยางแยกออกจากกันได้ง่ายขึ้น, แทคคิไฟเออร์ (Tackifier) ช่วยในการแปรรูปหลังให้ความร้อนซึ่งทำให้ยางเหนียวและนุ่มขึ้น, และ reclaiming agent ช่วยในการดำเนินกระบวนการรีเคลมเป็นไปได้อย่างรวดเร็ว

กระบวนการทำยางรีเคลมจะต้องผ่านการออกซิเดช้น ความร้อน และการล้าง ทำให้ยางปกติที่ผ่านการวัลคาไนซ์แล้วนำมาทำยางรีเคลมจะทนทานต่อการออกซิไดซ์ได้ดีขึ้น แต่สมบัติด้านความทนทานต่อการสึกหรอ, ความทนทานต่อแรงดึง, ระยะยืดเมื่อขาด และความกระเด้งตัวของยางไม่ดี

ยางที่ผ่านกระบวนการรีเคลมจะนำไปใช้งานในด้านอุตสาหกรรมต่าง ๆ เช่น อุตสาหกรรมรถยนต์, อุตสาหกรรมรองเท้า, อุตสาหกรรมเครื่องกลต่าง ๆ เป็นต้น

## อ้างอิง

หมวดหมู่ : ยาง
ยางสไตรีนบิวตาไดอีน

**ยางสไตรีนบิวตาไดอีน** (Styrene-Butadiene Rubber, SBR) หรือ ยางเอสบีอาร์ เกิดจากการโคพอลิเมอไรเซชันระหว่างมอนอเมอร์สองชนิด คือ สไตรีนและบิวตาไดอีนแบบอิมัลชัน (emulsion polymerization) ยางเอสบีอาร์ถือว่าเป็นยางสังเคราะห์ที่สำคัญและใช้กันอย่างแพร่หลายที่สุดในวงการอุตสาหกรรมยางเนื่องจากยางชนิดนี้มีราคาไม่แพงอีกทั้งสามารถแปรรูปได้ง่ายจึงทำให้ประหยัดทั้งต้นทุนวัตถุดิบและแรงงานการผลิต

ยางเอสบีอาร์จะมีสมบัติด้อยในด้านการเหนียวติด จึงจำเป็นต้องใช้สารเพิ่มความเหนียวติดในการผลิตผลิตภัณฑ์บางชนิด เช่น ยางรถยนต์ ความยืดหยุ่นจะขึ้นอยู่กับปริมาณสไตรีนในโครงสร้างโดยถ้าปริมาณสไตรีนสูงขึ้น ความยืดหยุ่นก็จะลดลง ความทนต่อแรงดึงและความทนต่อการฉีกขาดต่ำกว่ายางธรรมชาติ แต่หากเติมสารตัวเติมเสริมแรงก็จะทำให้ได้สมบัติดีเทียบเท่ากับยางธรรมชาติได้ และยางชนิดนี้มีความเป็นฉนวนสูง มีการกระเด้งตัวต่ำกว่ายางธรรมชาติ อุณหภูมิที่เหมาะสมในการใช้งานตั้งแต่ -50°C ถึง 100°C 

ตัวอย่างการใช้งานของยางเอสบีอาร์ เช่น สายพานลำเลียง ท่อยาง พื้นรองเท้า ฉนวนหุ้มสายไฟ ผลิตภัณฑ์ทางการแพทย์ เป็นต้น

## อ้างอิง

หมวดหมู่ : ยาง
น้ำยางข้น

**น้ำยางข้น** () หมายถึง น้ำยางธรรมชาติที่ผ่านกระบวนการเพิ่มความเข้มข้น โดยน้ำยางธรรมชาติที่ผ่านกระบวนการเพิ่มความเข้มข้นแล้วจะมีปริมาณเนื้อยางประมาณร้อยละ 55-65 ซึ่งสูงกว่าน้ำยางสดที่มีปริมาณเนื้อยางประมาณร้อยละ 25-30 ทำให้สามารถทำการขนส่งได้ง่ายขึ้นเป็นอย่างมาก 

## กระบวนการเตรียมน้ำยางข้นจากน้ำยางสด

* การทำครีม (Creaming method) : การทำน้ำยางข้นโดยวิธีการทำครีม เป็นวิธีที่อาศัยหลักการที่อนุภาคของเม็ดยางเบากว่าน้ำ เป็นไปตามกฎของ Stokes การทำน้ำยางข้นโดยวิธีการทำครีม ไม่ค่อยนิยมกันมากนัก เนื่องจากต้องใช้เวลานานในการเตรียมสารและใช้เวลาทำค่อนข้างนาน สารทำครีมได้แก่ gum bragacarth, sodium aginate, tragon seed gum, ammonium aginate, locust bean gum และ pectin สมบัติของสารทำครีม คือ เป็นคอลลอยด์ที่ชอบน้ำ และจะพองตัวเมื่อใส่ในน้ำมัน ขั้นตอนการทำครีม ค่อนข้างง่าย คือ
** ใส่สารทำครีม ปริมาณ 0.3% ในส่วนของน้ำ ลงในน้ำยางสดที่เก็บรักษาโดยแอมโมเนีย
** กวนให้สารทำครีมละลาย ตั้งทิ้งไว้ 24-40 ชั่วโมง
** กรองเอาชั้นน้ำออกจากของผสม
** ปรับปริมาณเนื้อยางและความเข้มข้นของแอมโมเนียภายหลัง
ความเข้มข้นของเนื้อยางจะสูงประมาณ 55% ในช่วงระยะเวลา 18 ชั่วโมง ในการทำน้ำยางข้นโดยวิธีการทำครีม หากต้องการเนื้อยางสูงถึง 60% ต้องตั้งทิ้งไว้อย่างน้อย 4-5 วัน
* การเซนตริฟิวส์ (Centifuge method) 
วิธีใช้เครื่องปั่นหนีศูนย์กลาง โดยการแยกเอาส่วนที่ไม่ใช่ยาง ซึ่งมีทั้งส่วนที่เป็นน้ำและส่วนที่เป็นของแข็ง (Non-rubber-solid) ออกจากส่วนที่เป็นยางโดยใช้แรงเหวี่ยง (Centrifuging Force) 

การผลิตน้ำยางข้น มีขั้นตอนการผลิตดังนี้

-       การรับน้ำยางสด น้ำยางสดจะถูกรักษาสภาพไม่ให้จับตัวด้วยแอมโมเนียและสารเคมีอื่น และถูกถ่ายผ่านตะแกรงกรองลงสู่รางรับน้ำยางสด และน้ำยางสดจะไหลจากรางรับน้ำยางสดลงสู่บ่อรับน้ำยางสด

-       การเตรียมน้ำยางสด มีการปรับสภาพน้ำยางสดให้เหมาะสมต่อกระบวนการปั่นแยกด้วยการเติมแอมโมเนีย เพื่อให้น้ำยางมีปริมาณแอมโมเนียเกินกว่าร้อยละ 0.4 โดยมีน้ำหนัก และเติม Diammonium Hydrogen Phophate (DAP) เพื่อให้แมกนีเซียมตกตะกอนเป็นขี้แป้งและทิ้งไว้ 1 คืน ก่อนจะนำน้ำยางเข้าเครื่องปั่น

-       การปั่น การปั่นแยกน้ำยางสดจะได้น้ำยาง 2 ส่วน คือ หางน้ำยางและน้ำยางข้น ในการปั่นแยกจะมีการล้างเครื่องทุกๆ 2 หรือ 3 ชั่วโมง เนื่องจากการอุดตันของยางและกากขี้แป้ง บริเวณหัวโบว์ของเครื่องจักร   

## อ้างอิง

* 

หมวดหมู่:ยาง
การเลื่อนวน

thumb|การเลื่อนวนทางซ้ายหนึ่งบิต
thumb|การเลื่อนวนทางขวาหนึ่งบิต

ในทางคณิตศาสตร์เชิงการจัด **การเลื่อนวน** () คือการเรียงสับเปลี่ยนของ n สิ่งอันดับ ที่ซึ่งสมาชิกสุดท้ายจะกลายเป็นสมาชิกแรก หรือสมาชิกแรกกลายเป็นสมาชิกสุดท้าย แล้วสมาชิกอื่น ๆ จะถูกเลื่อนไปแทนที่โดยไม่สลับกัน เปรียบได้กับการเรียงสับเปลี่ยนที่มีการวนรอบ

ตัวอย่างเช่น การเลื่อนวนของสามสิ่งอันดับ (*a*, *b*, *c*) ได้แก่
* (*a*, *b*, *c*)
* (*c*, *a*, *b*)
* (*b*, *c*, *a*)

ในทางวิทยาการคอมพิวเตอร์ **การเลื่อนวน** คือตัวดำเนินการเลื่อนชนิดหนึ่งที่จะเลื่อนบิตทั้งหมดของตัวถูกดำเนินการเป็นวงรอบ โดยการเลื่อนวนจะไม่สงวนบิตบอกเครื่องหมาย และจะไม่แยกเลขชี้กำลังออกจากแมนทิสซาเหมือนการเลื่อนเชิงคำนวณ (arithmetic shift) และการเลื่อนวนจะไม่เติมตำแหน่งบิตที่ว่างด้วยศูนย์ดังเช่นการเลื่อนเชิงตรรกะ (logical shift) แต่จะนำบิตที่เลื่อนออกไปมาใส่แทนที่ การเลื่อนวนแบบนี้มี 2 ทางคือวนไปทางซ้ายและวนไปทางขวา การเลื่อนวนมักใช้ในวิทยาการเข้ารหัส โดยเป็นส่วนหนึ่งของการเรียงสับเปลี่ยนของลำดับบิต

ตัวอย่างเช่น การเลื่อนวนของ 0001 0111 ไปหนึ่งบิต ตามแผนภาพ จะได้คำตอบคือ
* วนไปทางซ้าย จะได้ 0010 1110
* วนไปทางขวา จะได้ 1000 1011

หมวดหมู่:คณิตศาสตร์มูลฐาน
หมวดหมู่:ขั้นตอนวิธี
วิกิพีเดียภาษาดัตช์

**วิกิพีเดียภาษาดัตช์** () เป็นสารานุกรมวิกิพีเดียที่จัดทำขึ้นในภาษาดัตช์ เริ่มสร้างเมื่อ 19 มิถุนายน ค.ศ. 2001 ปัจจุบันวิกิพีเดียภาษาดัตช์มีบทความ  บทความ ( ) เป็นวิกิพีเดียภาษาที่ 4 ที่มีบทความมากกว่า 1 ล้านบทความ ตามหลังภาษาอังกฤษ, เยอรมัน และฝรั่งเศส

วิกิพีเดียภาษาดัตช์เป้นวิกิพีเดียที่เป็นที่ยอดนิยมในประเทศเนเธอร์แลนด์ บางครั้งก็ได้รับความนิยมในประเทศเบลเยียม อย่างไรก็ตาม ในประเทศซูรินาม วิกิพีเดียภาษาดัตช์มีความนิยมอยู่ในอันดับที่สอง รองจากภาษาอังกฤษ ส่วนในประเทศเบลเยียม วิกิพีเดียภาษายอดนิยมมักเป็นภาษาฝรั่งเศส

ส่วนในกูราเซา อารูบา และแคริบเบียนเนเธอร์แลนด์ก็มีผู้เข้าชมด้วย แต่มีผู้เข้าชมน้อยกว่าหน้าภาษาอังกฤษ

## ประวัติ
thumb|right|300px|พัฒนาการของจำนวนผู้เข้าชมวิกิพีเดียภาษาดัตช์จากประเทศต่าง ๆ

วิกิพีเดียภาษาดัตช์ได้รับการจัดตั้งขึ้นในวันที่ 19 มิถุนายน ค.ศ. 2001 และมีบทความถึง 100,000 บทความในวันที่ 14 ตุลาคม ค.ศ. 2005 จากนั้นจึงมีผู้สร้างบทความที่ 500,000 ในวันที่ 30 พฤศจิกายน ค.ศ. 2008 ในการศึกษาวิจัยของ *Multiscope* ใน ค.ศ. 2006 วิกิพีเดียภาษาดัตช์ถูกจัดให้เป็นเว็บไซต์ภาษาดัตช์ที่ดีที่สุดเป็นอันดับ 3 ด้วยคะแนน 8.1 เป็นรองเพียงกูเกิลและจีเมล

### อินเทอร์เน็ตบอต
บทความส่วนใหญ่ในวิกิพีเดียภาษาดัตช์ (59%) สร้างขึ้นโดยอินเทอร์เน็ตบอต ในเดือนตุลาคม ค.ศ. 2011 บอตบางตัวสร้าง 80,000 บทความ (เทยบเท่ากับ 10% ของจำนวนบทความภาษานี้ทั้งหมด) ภายใน 11 วัน

## ดูเพิ่ม
* วิกิพีเดียภาษาแซกซันล่างดัตช์

## อ้างอิง

## อ่านเพิ่ม
*de Smits, Ap. "Dat zoeken we op! Wikipedia vs. de Britannica en Encarta". *[[Personal Computer Magazine]]* . April 2008.

## แหล่งข้อมูลอื่น

*  วิกิพีเดียภาษาดัตช์
*  วิกิพีเดียภาษาดัตช์ รุ่นโทรศัพท์

ดัตช์
หมวดหมู่:ภาษาดัตช์
วิกิพีเดียภาษาญี่ปุ่น

**วิกิพีเดียภาษาญี่ปุ่น** () เป็นสารานุกรมวิกิพีเดียที่จัดทำขึ้นในภาษาญี่ปุ่น เริ่มสร้างเมื่อเดือนวันที่ 11 พฤษภาคม ค.ศ. 2001 ณ เดือน  วิกิพีเดียภาษานี้มีบทความมากกว่า  บทความ 

ณ เดือนมิถุนายน ค.ศ. 2020 วิกิพีเดียภาษาญี่ปุ่นเป็นหน้าวิกิพีเดียที่มีผู้เข้าชมมากที่สุด โดยเป็นรองเพียงวิกิพีเดียภาษาอังกฤษ

## อ้างอิง

## แหล่งข้อมูลอื่น

*  วิกิพีเดียภาษาญี่ปุ่น
*  วิกิพีเดียภาษาญี่ปุ่น รุ่นโทรศัพท์
* A guide to the Japanese Wikipedia

ญี่ปุ่น
หมวดหมู่:ภาษาญี่ปุ่น
อรัญวาสี

**อรัญวาสี** (อ่านว่า อะ-รัน-ยะ-วา-สี) แปลว่า *ผู้อยู่ในป่า, ผู้อยู่ประจำป่า*

**อรัญวาสี** เป็นชื่อเรียกคณะสงฆ์โบราณคณะหนึ่งซึ่งตั้งอยู่ในป่าห่างชุมชน เรียกว่า **คณะอรัญวาสี** คู่กับ **คณะ[[คามวาสี]]** ซึ่งตั้งวัดอยู่ในชุมชน

**อรัญวาสี** ปัจจุบันหมายถึงภิกษุผู้อยู่ในป่าหรือที่เรียกโดยทั่วไปว่า **พระป่า** ซึ่งมีกิจวัตรประจำวันเน้นหนักไปในทางวิปัสสนาธุระคืออบรมจิต เจริญปัญญา นุ่งห่มด้วยผ้าสีปอนหรือสีกรัก มุ่งการปฏิบัติธรรมและการเผยแผ่เป็นหลัก ไม่เน้นงานด้านการบริหารปกครอง การศึกษาพระปริยัติธรรม และสาธารณูปการหรือการก่อสร้างพัฒนาวัด

**อรัญวาสี** ถูกนำมาใช้เป็นสร้อยนามสมณศักดิ์ของพระสงฆ์ระดับพระราชาคณะขึ้นไป เพื่อแสดงให้รู้ว่าเป็นพระป่า

## อ้างอิง

* พระธรรมกิตติวงศ์ (ทองดี สุรเตโช) ป.ธ. ๙ ราชบัณฑิต *พจนานุกรมเพื่อการศึกษาพุทธศาสน์ ชุด *'คำวัด,*' * วัดราชโอรสาราม กรุงเทพฯ พ.ศ. 2548

หมวดหมู่:พระสงฆ์
หมวดหมู่:คำศัพท์ศาสนาพุทธ
วิปัสสนาธุระ

**วิปัสสนาธุระ** หมายถึง *งานด้านวิปัสสนา, งานด้านบำเพ็ญวิปัสสนกรรมฐาน*

**วิปัสสนาธุระ** คืองานที่มุ่งอบรมปัญญาให้เกิดโดยการปล่อยวางภาระทั้งปวง ทำกายใจให้เบา ยินดีในเสนาสนะที่เงียบสงบ พิจารณาถึงความเสื่อมไปสิ้นไปในสังขารร่างกายจนเห็นสามัญลักษณะคือ อนิจจัง ทุกขัง อนัตตา ได้ชัดเจน เจริญอบรมวิปัสสนาต่อเนื่องไปไม่ขาดสายจนถึงวิโมกข์คืออนิมิตตวิโมกข์ อัปปณิหิตวิโมกข์ และสุญญตวิโมกข์จนก้าวสู่หลักชัยคือวิมุตติคว้าอรหัตผลได้บรรลุกิจที่ควรทำได้ทำสำเร็จแล้วได้กระทำให้แจ้งแล้วซึ่งคำสอนของพระศาสดากิจอื่นที่ต้องทำต่อจากนี้ไม่มีอีก

**วิปัสสนาธุระ** เป็นงานที่พระพุทธเจ้าทรงกำหนดให้ภิกษุปฏิบัติอย่างหนึ่งใน 2 อย่าง คือ **[[คันถธุระ]]** และ **วิปัสสนาธุระ**

## อ้างอิง

* พระธรรมกิตติวงศ์ (ทองดี สุรเตโช) ป.ธ. ๙ ราชบัณฑิต *พจนานุกรมเพื่อการศึกษาพุทธศาสน์ ชุด *'คำวัด,*' * วัดราชโอรสาราม กรุงเทพฯ พ.ศ. 2548

หมวดหมู่:กรรมฐาน
หมวดหมู่:พิธีกรรมในศาสนาพุทธ
หมวดหมู่:คำศัพท์ศาสนาพุทธ
คัมภีร์

**คัมภีร์** () หมายถึง ตำราที่ยกย่อง นับถือว่าสำคัญทางศาสนาหรือโหราศาสตร์ เป็นต้น

## คัมภีร์ของแต่ละศาสนา

## อ้างอิง
* พระธรรมกิตติวงศ์ (ทองดี สุรเตโช), *พจนานุกรมเพื่อการศึกษาพุทธศาสน์ ชุด *'คำวัด,*' * วัดราชโอรสาราม กรุงเทพฯ พ.ศ. 2548
กระสวย

กระสวยสำหรับใส่ด้าย|thumb|250px
**กระสวย** เป็นอุปกรณ์อย่างหนึ่งใช้ในการทอผ้า ทำด้วยไม้ ปลายสองด้านมน ตรงกลางกลวง สำหรับบรรจุหลอดด้ายพุ่ง หรือด้ายพุ่งพิเศษ มีน้ำหนักและขนาดเหมาะมือ ใช้พุ่งไปมาระหว่างการยกเส้นด้ายยืนขึ้นลง

ในประเทศไทย ส่วนใหญ่พบกระสวยสองแบบ คือ แบบดั้งเดิม มีลักษณะเรียว ยาว ปลายงอน คล้ายเรือ นิยมใช้กับการทอผ้าขิดผ้ายก ที่ไม่ต้องการความรวดเร็ว กับแบบใหม่ มีลักษณะป้อม ปลายมนคล้ายดินสองทั้งสองด้าน มักพบในการทอด้วยกี่กระตุก เพราะสามารถสอดไว้ในช่องใส่กระสวย เพื่อให้ชักกระสวยไปมาได้สะดวกในระหว่างเหยียบกี่เพื่อยกด้ายยืน

ในการทอผ้าพื้นที่ไม่ต้องการลวดลายมาก อาจมีกระสวยใช้เพียงหนึ่งหรือสองอัน แต่การทอผ้าที่ต้องการสีสันและลวดลายแปลก ๆ จะต้องมีกระสวยจำนวนมาก พอกับจำนวนด้ายและสีที่ใช้ ส่วนการทอด้วยกี่เอวนั้น ไม่จำเป็นต้องใช้กระสวยเป็นพิเศษแต่อย่างใด

หมวดหมู่:การทอผ้า
เทวรูป

[thumb|200px|เทวรูป[พระพรหม ที่พิพิธภัณฑ์กีเมต์ จังหวัดพระตะบอง ประเทศกัมพูชา]]
**เทวรูป** เป็นประติมากรรมลอยตัว สร้างขึ้นเพื่อเป็นตัวแทนของเทพเจ้า  เทวรูปนั้นได้มีการนำมาใช้เพื่อกิจกรรมหรือพิธีกรรมทางศาสนา และการสักการบูชาเคารพ มีการสักการบูชาที่เป็นเอกลักษณ์ เช่น การถวายข้าวตอกดอกไม้ การไหว้ หรือมีพิธีกระบวนแห่ต่าง ๆ เป็นต้น

## ดูเพิ่ม
* พระพุทธรูป
* มูรติ

## อ้างอิง
เมโมรี เซชุงโนะฮิการิ

"**เมโมรี เซชุงโนะฮิการิ**" () เป็นเพลงซิงเกิลลำดับที่ 4 ของมอร์นิงมูซูเมะ วางจำหน่ายวันที่ 10 กุมภาพันธ์ พ.ศ. 2542 ในรูปแบบซีดีขนาด 8 เซนติเมตร

ต่อมาในปี พ.ศ. 2547 ซิงเกิลนี้ได้รวมเอาไว้ในชุดรวมอัลบั้ม "เออร์ลีซิงเกิลบอกซ์" และในปี พ.ศ. 2548 ได้วางจำหน่ายในรูปแบบของซีดีขนาด 12 เซนติเมตร

โดยก่อนหน้านั้น วันที่ 17 มกราคม พ.ศ. 2542 ซึ่งเป็นวันก่อนที่จะวางจำหน่ายซิงเกิลนี้ ฟูกูดะได้ประกาศผ่านทางรายการ "อาซายัน" ว่าเธอตัดสินใจที่จะสำเร็จการศึกษาจากมอร์นิงมูซูเมะและเฮลโล! โปรเจกต์ เพื่อที่จะไปศึกษาต่อ โดยเพลง "เนเวอร์ฟอร์เก็ท" เพลงรองในซิงเกิลนี้ที่อาซูกะได้ร้องไว้ เป็นเพลงประกอบสำเร็จการศึกษาของมอร์นิงมูซูเมะ

## รายชื่อเพลง
ทุกเพลงในซิงเกิลชุดนี้ประพันธ์โดย สึงกุ

### ซีดี 8 เซนติเมตร
# เมโมรี เซชุงโนะฮิการิ - 5:05 นาที
# แฮปปีไนท์ (Happy Night) - 5:13 นาที
# เนเวอร์ฟอร์เกต (Never Forget) - 4.35 นาที
# เมโมรี เซชุงโนะฮิการิ (เสียงดนตรี) - 5:04

### ซีดี 12 เซนติเมตร และอัลบั้มใน ''เออร์ลีซิงเกิลบอกซ์''
# เมโมรี เซชุงโนะฮิการิ - 5:05 นาที
# แฮปปีไนท์ - 5:12 นาที
# เนเวอร์ฟอร์เกต - 4:37 นาที
# เมโมรี เซชุงโนะฮิการิ (เสียงดนตรี) - 5:05 นาที
# เมโมรี เซชุงโนะฮิการิ (99.4.18 Live Version) - 5:31 นาที

## สมาชิก
### รุ่นที่ 1
* ยูโกะ นากาซาวะ
* อายะ อิชิงูโระ
* คาโอริ อีดะ
* นัตสึมิ อาเบะ
* อาซูกะ ฟูกูดะ (ผลงานซิงเกิลสุดท้าย)

### รุ่นที่ 2
* เค ยาซูดะ
* มาริ ยางูจิ
* ซายากะ อิจิอิ

## ดูเพิ่ม
* มอร์นิงมุซุเมะ
** ผลงานของมอร์นิงมุซุเมะ

หมวดหมู่:ซิงเกิลในปี พ.ศ. 2542
หมวดหมู่:เพลงภาษาญี่ปุ่น
หมวดหมู่:มอร์นิงมูซูเมะ
หมวดหมู่:เพลงของมอร์นิงมูซูเมะ
โครมาลวีโอลาตา

โครมาลวีโอลาตา เป็นยูคาริโอตซูปเปอร์กรุ๊ปในการจำแนกประเภทของ ค.ศ. 2005 ที่สำคัญ ซึ่งได้รับการยกเป็นหนึ่งในหกกลุ่มหลักภายในยูคาริโอต โดยเป็นการปรับปรุงอาณาจักรโครมิสตา ซึ่งได้รับการเสนอครั้งแรกโดย โทมัส คาวาเลียร์-สมิธ ใน ค.ศ. 1981 โครมาลวีโอลาตาได้ถูกเสนอให้เป็นตัวแทนของสิ่งมีชีวิตที่สืบเชื้อสายมาจากเอ็นโดซิมไบโอติก ระดับทุติยภูมิเดี่ยวที่เกี่ยวข้องกับสาหร่ายสีแดงและไบคอนต์ (bikont) พลาสมิดในสิ่งมีชีวิตเหล่านี้คือคลอโรฟิลล์ซี

อย่างไรก็ตาม ทฤษฎีที่ว่าวงศ์วานวิวัฒนาการของโครมาลวีโอลาตามาจากบรรพบุรุษเดียวกันถูกปฏิเสธ ดังนั้นเอกสารสองฉบับที่ตีพิมพ์ใน ค.ศ. 2008 จึงมีแผนภูมิวิวัฒนาการชาติพันธุ์ซึ่งโครมาลวีโอลาตาถูกแบ่งแยก และการศึกษาล่าสุดยังคงสนับสนุนมุมมองนี้

## ดูเพิ่ม
*สัตว์ไม่มีกระดูกสันหลัง
*สาหร่าย

## อ้างอิง

## แหล่งข้อมูลอื่น

* Tree of Life Eukaryotes


หมวดหมู่:คอร์ติคาตา